Vier ontsnap uit aanhoudingDie vier voortvlugtiges (Foto: SAPD Noordwes) Die polisie in Hartbeesfontein in Noordwes doen ŉ beroep op lede van die gemeenskap vir inligting ná vier persone uit aanhouding ontsnap het. Kapt. Aafje Botma, woordvoerder van die polisie, het gesê die vier het Saterdagoggend uit die polisieselle ontsnap. “Beamptes het ŉ roetine-selondersoek gedoen toe hulle besef die vier persone het ontsnap. Die polisie is tans besig met ŉ interne ondersoek om die omstandighede rondom die ontsnapping te bepaal.” * Tebogo Monnamogolo (31) was in aanhouding op ŉ aanklag van residensiële roof * Piet Sechele (26) was in aanhouding op ŉ aanklag van moord * Tebogo Moloko (28) was in aanhouding op ŉ aanklag van sakeroof * Ranthati Mothobi (50) was in aanhouding op aanklag van verkragting “Lede van die gemeenskap word gemaan om nie te probeer om self die persone aan te keer nie, omdat hulle gevaarlik kan wees. Enigiemand met inligting word versoek om die naaste polisiestasie te kontak of kapt. Ananias Moleki by 082 416 0780.”